﻿﻿

Aamund i Helsingør Domkirke: “Der findes ingen islamofobi, der findes kristofobi”

I onsdags fyldte Asger Aamund for anden gang Helsingør Domkirke med et timelangt foredrag. Der var ikke en ledig stol, og der er mange pladser i kirken. Anden halvdel er helliget islam og det forekommer mig, at Aamunds bedømmelse af islam skærpes for hvert år, der går.

Aamunds foredrag i Helsingør i 2015 er set af 46.000 mennesker. Så store kirker har vi ikke. Lad dette foredrag blive endnu større. Aamund ser foreløbig ud til at slå rekorder, 3.800 visninger på mindre end et døgn. I 2017 talte Aamund i Hørsholm Kirke. Stor tak til video-Eyvind og hans makker.

Apropos “kristofobi” se dagens Report: Record 3,000 Christian Sites in Europe Vandalized in 2019.Der findes en endnu alt for svag kirkelig opposition imod islam og en af historiens værste paver: Germany: Catholic and Protestant leaders launch “attack” on export of “fundamentalist Islam.”

Danmark og Islams indflydelse

Lars Hedegaard skriver om Asger Aamund

Domkirken var mere velbesøgt end til gudstjenester, da Aamund talte den 8. januar. Jeg skal ikke komme med noget referat, for enhver, der interesserer sig for Danmark og dansk kultur, bør høre talen.

I videoens første del bringer Aamund en nyhed, som jeg i hvert fald ikke tidligere har bemærket: Indvandringen koster IKKE – som vi ellers får at vide – 36 milliarder, men ifølge Finansministeriets egen opgørelse hele 78 milliarder hvert år. Det er tre gange så meget som forsvarsbudgettet. Anden del former sig som et vue over den vestlige kulturs deroute – truet, som den er, af totalitære kræfter. Det gælder bl.a. islam, som kommer under særdeles kyndig behandling. Men som sagt: Hør for Guds skyld denne mesterlige fremlæggelse.

I midten domprovst Steffen Ravn Jørgensen, historikeren Torben S. Hansen og Lone Nørgaard, forfatter og kronikør. Fotos © Snaphanen. dk.









Nederst: Skærmbillede

0 0 vote Article Rating